Publication: Magyar Közlöny
Issue: MK-1999-122 (Year: 1999, Number: 122)
Era: 1990-2004
Section: a 73/1999. (XII. 25.) EüM rendelethez
Paragraph Index: 472

4. Tudományos tevékenység: Elfogadott vagy megjelent tudományos közlemény lektorált folyóiratban első szerzőként: 30, társszerzőként: 10 pont. Impakt faktorral rendelkező folyóiratban első szerzőként 50, társszerzőként 30 pont. Előadás vagy poszter tudományos konferencián magyar nyelven első szerzőként 10, társszerzőként 5 pont. Előadás vagy poszter tudományos konferencián idegen nyelven első szerzőként 30, társszerzőként 20 pont. Tudományos előadás vagy poszter kivonata idézhető folyóiratban első szerzőként 20, társszerzőként 10 pont. Részvétel külföldi vagy hazai tudományos konferencián 10 pont. Opponensi tevékenység, PhD vagy doktori disszertáció esetén 20 pont. PhD témafelelős a jelölt sikeres védése idején 30 pont. Tudományos szakkönyv, tankönyv írása fejezetenként 40 pont, társszerzőként 20 pont, a könyv szerkesztési munkájáért 30 pont. Egyetemi, főiskolai jegyzet vagy más oktatási anyag készítése fejezetenként 20 pont, társszerzőként 10 pont, a jegyzet szerkesztési munkájáért 10 pont.

Source: https://magyarkozlony.hu/hivatalos-lapok/bc63daba89a1028c538293cf334be900981f5d20/dokumentumok/4535438cdf50666c48b47a1688b6aaed7a223fa5/letoltes